I løpet av lagets 57 sesonger i NFL har Saints vunnet 412 kamper, tapt 468 og spilt fem uavgjort, som er den tiende svakeste sammenlagtresultatet i seriespillet blant aktive lag. De har også nådd sluttspillet 14 ganger og har det åttende dårligste sluttspillresultatet i ligaen med ti seiere og 13 nederlag. Saints vant den eneste gangen de nådde et Super Bowl da de slo Indianapolis Colts i Super Bowl XLIV. I tillegg til Super Bowl-seieren har Saints vunnet NFC Championship Game én gang og divisjonstittelen ni ganger, to ganger i NFC West (1991 og 2000) og syv ganger i NFC South (2006, 2009, 2011, 2017, 2018, 2019 og i 2020). Laget har hatt 18 vinnende sesonger, 32 tapende sesonger og syv sesonger med likt antall seiere og nederlag. I lagets verste sesong i 1980 (basert på seierprosent) begynte lagets tilhengere å gå med brune papirposer på hodet og kalte laget for «The 'Aints» Saints fikk sin første positive sesong i , lagets 21. sesong i ligaen. De nådde sluttspillet for første gang samme år.